JohanHeinsen/ENO huggingface dataset:
Nyeste Skilderie af Kiøbenhavn, 1810-03-24
J den Petersborger Hoftidende af 2 Martii læses følgende mærkværdige Artikel: Grodnord. 13 Febr. Man venter i vore Grændseprovindser de Russiske Troppers Tilbagemarch, der i sidste Krig med Østerrige befandt sig i Gallizien. De vende til det Jndre af Riget tilbage, for at gaae i Vinterqvarteer. Man finder det imidlertid her besynderligt, at nogle Tidender under Rubriken Breslau, ansee denne vore Troppers March til Grændsen, som en Bevægelse over Grændsen, og have udtydet den som en Operation mod Niemen. Det var ligesom om man vilde kalde vore Troppers Tilbagemarch fra Finland efter Fredsslutningen en krigersk Bevægelse. Det vilde være at ønske, at de udenlandske Avisudgivere, vilde være ligesaafredelskende paa Papiret som Rusland er det i Gierningen.
Nyeste Skilderie af Kiøbenhavn, 1810-03-24
J Følge et Budskab fra Kongen af Engelland, at tilstaae Lord Wellington og de to næste Arvinger af hans Titel en Pension af 2000 Pd. St. aarlig, har Parlamentet med 213 Stemmer mod 106 bevilget ham samme, efter en lang Debat, hvori der fremførtes Grunde for og imod denne Naadegave. Alle vare enige om, at Lorden havde ved Talavera vundet en fuldstændig Seier over mere end en dobbelt Fransk Magt, men nogle ansaae det for alt for dristigt af ham at indlade sig i en saadan ulige Kamp; andre ansaae det for ingen Seier, fordi han ikke forfulgte den overvundne Fiende og fordi han fandt det raadeligt at trække sig tilbage, andre fandt det urigtigt af ham, at han ikke satte Lid nok til Spanierne, medens atter andre ivrede imod ham, fordi han gjorde Regning paa at faae Hjelp hos et Folk, der intet har gjort og intet gider gjort og som det vilde være den største Urimelighed at vente noget af. Mr. Caleraft talde især ivrigen derimod, Jngen, sagde han, kunde paastaae, at Tilbagedrivelsen ved Talavera var en Seier. Det er i det mindste vist at det ikke havde noget Særkjende af en Seier, men tvertimod alle Særkjender af et Nederlag. Gik Armeen fremad? Trak den sig ikke tilbage under de ubehageligste Omstændigheder, Blev ikke Generalen nødsaget til at trække sig tilbage, efterladende sig sit Lazareth, med Tabet af en stor Deel af sin Armee, Tabets Størrelse kan ikke komme her i Betragtning. Men det var aabenbart, at Lord Wellington har bragt sin Armee i en saadan Stilling, at han var tvungen til at levere et Slag, hvor ufordeelagtigt det end maatte blive for ham. Kan han kaldes en stor General Han vedblev at paastaae, at det var ingen Seier, men at Æresbeviisningerne og Pensionen vare ene Virkninger af Generalens politiske Forbindelser. Lord Wellington, sagde han, har indladt sig i en Fægtning, hvor han mistede næsten en Fjerdepart af sin hele Armee.
Nyeste Skilderie af Kiøbenhavn, 1810-03-24
J en Discussion i det Engelske Parlament angaaende Undersøgelses-Commiteen, have, efter Journal de l'Empire, Ministerne igjen havt en Minoritet af 7 Stemmer. Anledningen dertil var denne. Lord Chatam havde vægret sig i Commiteen ved at svare paa Spørgsmaalet angaaende en Jndberetning, som han, tvertimod Constitutionen, ikke havde tilstillet Ministeren, men Kongen selv. Som en Følge heraf fordrede Parlamentet hiin Jndberetning, hvori Lorden især skal have søgt at kaste Skygge paa Marinen, udleveret af Kongen. Ministerialpartiet satte sig meget derimod, fordi det ikke ønskede at see sin Kieledægge compromitteret. Men ved Voteringen blev dette Partie overstemt. Da man nu havde forvisset sig om, at Lorden virkelig havde tilstillet Kongen umiddelbar denne Jndberetning, saa troede Oppositionen, at Constitutionen ved en saadan Adfærd i en vis Henseende var bleven krænket, og at den Plet, man havde søgt at sætte paa Marinen, maatte afvettes. J en senere Discussion blev derfor foreslaaet, at man skulde tilkjendegive Helten af Walcheren Husets fuldkomne Mishag og tillige tilstille ham en særdeles Jrettesættelse, som derhos skulde optegnes i Parlamentets Protocol. Ved denne Discussion, som udmærkede sig tillige derved, at Canning og Castlereagh gik over til Oppositionen, havde Ministerne en Minoritet af nogle og tredive Stemmer. - Ved samme Leilighed hændte sig noget ganske Usædvanligt. Mr. Fuller, som havde taget lidt for meget til sig, vilde gjøre Lord Chatam nogle spidsfindige Spørgsmaale, som man ikke ændsede. Dette tog han meget ilde op, og tillod sig utilbørlige Yttringer. Da Taleren irettesatte ham derfor, blev han endnu uanstændigere, og Udtrykket "God dam, slap ham af Munden. Taleren saae sig nu nødsaget til at lade ham arrestere af de saakaldte Sergeants of arms Efterat han havde siddet to Dage og Nætter, blev han af Vagten fremført for Skranken, hvor han fik en meget alvorlig Jrettesættelse og maatte betale den saakaldte Pee eller Arrestomkostning.
Nyeste Skilderie af Kiøbenhavn, 1810-03-24
Stockholm d. 6 Martii. H. K. H. Kronprindsen har i nogle Dage ikke befundet sig vel. J Aften afreiser Oberst v. Engelbrechten til Pommern, for at tage denne Provinds i Besiddelse, saafremt Grev v. Essen ikke betimeligen nok skulde komme tilbage fra Paris. - Fra Gothenborg erfares, at Sildefangsten endelig igjen har taget sin Begyndelse.
Nyeste Skilderie af Kiøbenhavn, 1810-03-24
Newyork d. 2 Febr. Macon's Bill angaaende de forenede Staters Samqvem (Intercourse, med Storbritannien, er endnu bestandig ikke gaaet igjennem i begge Husene, endskiønt det ikke er at tvivle om, at den med det første vil gjøres til en Lov. Den blev i Repræsentanternes Huus tredie Gang forelæst d. 27 Jan, uden at samme Dag noget blev afgjort. Efterretninger fra Washington, af 30 Jan. melde, at denne Bill er bleven anden Gang forelæst i Senatet, uden at have foranlediget Debatter. - - De af vore Blade, der skrive efter Føderalisternes Sind, have nu begyndt at tale med megen Jver om et Forbund med Frankrige. Blandt andet giver Aurora Haab om, at vi kunne nu, da der ikke mere er nogen Tvivl om, at Spanien og Portugal ville undertvinges af Frankrige, kunne faae fri Handel med Florida. Ja vi kunde let paa billige Vilkaar selv komme til at eie dette Land. Champagny's Brev er et talende Beviis paa, at Frankrige vil sørge for de forenede Staters Lykke. Det i en Tid af nogle og 20 Aar saa ofte udbredte Rygte, at Regentskabet i Engelland skal overdrages Prindsen af Wales, har atter fornyet sig.
Nyeste Skilderie af Kiøbenhavn, 1810-03-24
Constantinopel d. 25 Jan. Porten har i Sinde at samle til Foraaret 150,000 Mand friske Tropper og at forstærke dermed Storvizirens Armee; men siden nogle Dage er givet befaling, strax at stille disse Tropper, fordi de Russiske Tropper, efter de sidst indløbne Efterretninger, rykke frem igjen mod Silistria og Giurgievo.
Nyeste Skilderie af Kiøbenhavn, 1810-03-24
Sevillad. 27 Jan. De nærmere Omstændigheder ved den Revolution, som fandt Sted her d. 24de, ere følgende: Folket havde allerede i lang Tid været misfornøiet med Opstandsregjeringens Uvirksomhed. De Forberedelser, som Juntaens Medlemmer allerede længe have gjort, for at forføie sig til Den Leon, Erindringen om det tabte Slag ved Occana, og Rygtet om de Franske Troppers Jndmarch i Andalusien opvakte en ubehagelig Bevægelse. J ethvert Caffehuus, i hver Klub, i hvert Selskab, paa ethvert Gadehjørne talede man ikke om andet end Central-Juntaens Afreise. Under denne Tingenes Stilling begyndte Folk af alle Classer at indskibe sig til forskjellige Havne. Man saae adskillige af Junta Medlemmernes Vogne og Equipager kjøre til Qvayerne og adskillige Baade, ladede med Papirer, som bragtes fra offentlige Departementer. Man begyndte nu stærkere end før at ymte om de Franskes Nærmelse, og det hedte at de allerede rykkede ind i Almaden; Jndskibningen vedvarede med fordobblet Jver; det var almindelig bekjendt at Opstandsregjeringen ikke havde valgt nogen Forholdsregel. Omsider indløb den Efterretning, at de Franske vare trængte ind ved Montizon, og at man ikke kunde vente, at den Mine man med saa mange Anstrængelse havde anlagt, kunde komme til at springe. Den 22de og 23de bleve Patrouillerne fordobblede, men Folket holdt sig roligt. Den 24de forsamlede det sig i store Hobe i St. Franzisco Gaden, ligefor Alcazar, og begierte lydeligen, at Juntaen i Sevilla skulde nedlægge Regjeringen, at Central-Juntaen skulde jages bort, ja endog ombringes. Skaren erklærede, at det var dens bestemte Villie at forsvare sig selv. Den greb derpaa til Vaaben paa en tumultuarisk Maade, sammentraadte i Smaapartier, gjennemstreifede Gaderne og forbød enhver, og især de, der vilde gaae ombord, at forlade Staden. Kl. 10 var Opstanden, almindelig. Grev De Montijo og hans Broder, som sadde fængslede i et Charteserkloster, bleve befriede af Oprørerne. Et Antal af Courerer blev strax afsendte til alle de øvrige Juntaer i Riget. De adspredte Tropper bleve samlede og Skarpskytterne vare allerede i Fægtning med de Franske Tropper ved Sierra. Medens dette foregik, lod D. Francisco de Saavedra, som Oprørerne havde udraabt og valgt til deres Høvding, opslaae en Bekjendtgjørelse paa alle Gadehjørner, hvori han opfordrede dem til at vende tilbage til Rolighed.
Nyeste Skilderie af Kiøbenhavn, 1810-03-24
Subskriptionen paa dette Blad, som udgives og forlægges af Boghandler Salomon Soldin, modtages hos Bogtrykker Höeckes Enke, i store Helliggeiststrædet No. 144. Prisen er 4 Rdlr. for Aargangen paa Trykpapir, som betales hvert Fjerdingaar med 1 Rdlr.
Nyeste Skilderie af Kiøbenhavn, 1810-03-27
Paa Universitetsbibliotheket er nu indrettet et Museum, hvori alle de til Commissionen for Oldsagerne indkommende Sager opstilles og ophænges i tilbørlig Orden. J den senere Tid er Samlingen bleven beriget med to særdeles mærkværdige Stykker. Det ene er en Altertavle, som Hr. Grev Bille Brahe har foræret. Egentlig er det det ny Testament, skrevet med Munkeskrift paa Pergament og prydet med malede billeder, men paa den ene Tavle er anbragt et Crucifix og alle Slags Prydelser. Naar den staaer opret med denne Side vendende ud af, forestiller den en Altertavle, uden at nogen kan see at det er en Bog. Den har i mange Aar staaet i en Kirke paa eet af Grevens Godser. Det andet Stykke er et meget stort Krigshorn af Metal, som er bleven fundet i en Tørvemose. Det giver os en Jdee om paa hvilken Maade vore Forfædre i Tider, hvor man endnu intet kjendte til Trommer og Trompeter, signaliserede i Krig.
Nyeste Skilderie af Kiøbenhavn, 1810-03-27
Den Kongel. Resident i Lübeck, Hr. v. Jessen, som har beklædt denne Post i en lang Række af Aar, er nylig afgaaet ved Døden.
Nyeste Skilderie af Kiøbenhavn, 1810-03-27
Auctioner. D. 3 April Contoirist Rohde, Løsøre i No. 76 bag Børsen. D. 4de: Archiv. Eller, Løsøre i No. 70 i st. Kongensg paa Christianshavn. D. 9de, Secretair Stilling, Kramvare paa Østerg. No. 37. D. 11te: Archiv. Eller, Fabrik=Inventarier paa Blegdamsveien.
Nyeste Skilderie af Kiøbenhavn, 1810-03-27
Kjøbenhavns Vexelcours. D. 26 intet gjort.
Nyeste Skilderie af Kiøbenhavn, 1810-03-27
D. 27de Coursen uforandret. – Fra Hamborg, kom den unoteret.
Nyeste Skilderie af Kiøbenhavn, 1810-03-27
Udenlandske Efterretninger. Rom d. 19 Febr. Regimentet Latour d'Auvergne, 3000 Mand stærk, er ankommen til Rom. Det marcherer til Kongen af Siciliens Stater. 1500 Mand Neapolit. Tropper marchere fra Civita Vecchia til Capua, og 1800 Mand til Nocera, to Escadroner Neap. ridende Jægere vende ligeledes tilbage til Neapel. Disse Tropper afløses i de romerske Stater af 12000 Mand Franske, der komme fra Øvre Jtalien. Til Capua ankomme ogsaa 600 Mand fra Tyrol, som skulle marchere deels til Neapel, deels til Calabrien.
Nyeste Skilderie af Kiøbenhavn, 1810-03-27
Madrid d. 23 Febr.-Kongens Hovedqvarteer er forflyttet fra Beres til St. Marie ligefor Cadix.
Nyeste Skilderie af Kiøbenhavn, 1810-03-27
London d. 3 Martii. Den 21 Febr. er der indløben Depecher fra Hr. Adair. Den joniske Republik forrige Consul er paa vor Gesandts Begjering bleven udleveret. Storviziren bereder sig til at aabne et nyt Feldttog mod Russerne med 200,000 Mand; imidlertid troer man dog at Freden fra den Side er nær. Det Skib, hvormed man har modtaget ovennævnte Depecher og som var løben ind i Gibralter, har fra det sidste Sted bragt den Efterretning, at Fæstningen Centa, der ligger i en Afstand af 5 Sømile lige for Gibralter, med Spaniernes Tilladelse er bleven tagen i Besiddelse af 2 Batailloner Brittiske Tropper, som vare sendte did fra Gibralter. - Fra Cadix haves endnu ingen officielle Efterretninger. Hvad man læser desangaaende i offentlige Blade grunder sig paa Reisendes Udsagn, som forlode Cadix d. 9 Febr. Den Gang havde begge de Spanske Generaler, Albuquerque og Castannos, forenet sig paa Øen Leon og man anslaaer deres Tropper til 20,000 Mand. Den Tanke har udbredt sig, at de ulykkelige Følger i Sierra Morena ere foranledigede ved Forræderie. 4 Medlemmer af den gamle Junta, som forgjeves flygtede til Cadix, ere ikke ankomne, og man formoder, at de ere gaaede over til Fienden. Folkets Raserie mod samme var stegen til det høieste. Selv Saavedra og General Venegas bleve anseete for Forrædere og den sidste reddede i Cadix med Møie sit Liv. Juntaens Forræderie, fremlyser tydelig af dens Befalinger til Albuquerque. Han var nemlig ved 5 Courerer bleven anvist at tage en ganske anden Vei end den han tog og af hvilken han besatte Cadix. Hvad Øen Leons Proviantering angaaer, da var det en særdeles Lykke, at over 60 Americanske Skibe, forstørstedelen ladede med Meel, laae for Anker i Cadix. De anseete Jndvaanere og Kjøbmænd have sendt deres Koner og Familier deels til Gibralter, deels til Engelland, og man havde besluttet at forsvare sig. - J Sierra Leone anlægges en ny Stad, som skal hedde Kingstone i Africa. – D. 20 Febr. debatteredes i Overhuset om Budskabet angaaende den Portugisiske Armee, der skal tages i Brittisk Sold. Marquis Wellesley paastod, at den Brittiske Nations Caracteer vilde lide alt for meget ved at forsage sin ældste Allierede i et Øieblik, hvor han meest trængte til denne Understøttelse, og at denne Forsagelse vilde afgjøre Spaniens Skjebne og opoffre to vigtige Venner paa eengang. Lord Greenville erklærede det derimod for Daarskab, efter saa mange ubehagelige Erfaringer, endnu at opoffre mere Menneskeblod og Penge for denne Allierede. Ved Stemningen var imidlertid 104 Medlemmer, for den af Hs. Maj. anbefalede Forholdsregel og 94 imod den.
Nyeste Skilderie af Kiøbenhavn, 1810-03-27
London d. 7 Martii. Marquis Landsdown har i Overhuset foreslaaet en Adresse til Kongen, hvori H. M. anmodes om at opgive den, der har raadet ham at svare paa Staden Londons Adresse: at H. M. anseer en Undersøgelse af Schelde toget for unødvendig. – Lord Liverpool, svarede: at alle Hs. Maj. nuværende Tienere, paa Lord Chatam nær, havde raadet ham det, og have altsaa alle lige stort Ansvar. - Adskillige Detachementer Garde have faaet befaling at forføie sig til Portugal. – Gouverneuren i Ceuta skal have vægret sig ved at tage Engelsk Besætning, og de Tropper, som skulde have taget Pladsen i Besiddelse, have maattet vende tilbage til Gibralter. – Jackson er d. 9 Febr. kommen tilbage til Engelland. -De portugisiske Tropper, som Kongen har taget i Sold, staae under Commando af Gener. Beresfords og Sir. Robert Wilsons Legion. Officiererne ere for størstedelen Engellændere, som enten ere blevne sendte herfra til Portugal eller fik Tilladelse til at gaae fra vore Regimenter i Portugal overtil dette Corps. Dersom Spanierne ikke skulde være istand til at forsvare sig mod Fienden, saa agter man at tage disse Tropper med sig. Bayonne d. 4 Martii. 4000 Gensd' armes, som endnu 2000 skulle følge efter, ere ankomne her. De ere bestemte til Spanien, for der at haandhæve den indere Politiorden.
Nyeste Skilderie af Kiøbenhavn, 1810-03-27
Wien d. 10 Martii. Blandt de Rygter, som endnu bestandig vedligeholde sig, hører, at Kongeriget Polen skal oprettes igjen, og at Erkehertug Johan skal være dets Konge.
Nyeste Skilderie af Kiøbenhavn, 1810-03-27
Paris, d. 14 Martii. Keiseren har foræret den Østerrigske Gesandt, Førsten af Schwarzenberg, en Vogn med adskillige Spænd af den Keiserlige Stald. – Fra Rochelle skrives under d. 8 Martii, at den Franske Goelette la Creole, som d. 30 Jan. afseilede fra Guadeloupe, beretter, at Engellænderne paa den Tid vare landede paa den Deel af Øen, som ved Floden er skilt fra Basseterre. Capitainen maatte slaaes med Fienden. - Vor Regjering skal have faaet Efterretning om, at Underhandlingerne angaaende en Vaabenstilstand mellem Rusland og Porten ikke ere komne istand; at den sidste skal have overleveret en Fransk Note angaaende dens Deeltagelse i Fastlandspartiet; det bekræftes tillige, at Frankrige har tilbudt sig at være Fredsmægler mellem Rusland og Porten. - Den temmelig almindelig udbredte Efterretning om Cadix's Overgivelse, har ikke stadfæstet sig. Overalt mangler man aldeles Efterretninger og Begivenhederne i det sydlige Spanien efter Mallagas Jndtagelse og det Victorske Armeecorps's Ankomst uden for Cadix. J det vestlige Spanien vedblive Troppebevægelser og opvække Formodning om et nær forestaaende Angreb paa Portugal, som Engellænderne og Hertugen deel Parques Spanske Armee synes at ville forsvare. - De til Førsten af Neuschatel, som Major General for Armeen i Spanien, hørende Personer, oppebie i Burgos videre befaling.
Nyeste Skilderie af Kiøbenhavn, 1810-03-27
Cassel d. 16 Martii. J Gaar aflagde de Deputerede fra de Hannoverske Lande Kongen deres Hyldingseed. Det skeede med megen Høitidelighed i Stændernes Sal, og Kongen holdt ved denne Leilighed en kort Tale.
Nyeste Skilderie af Kiøbenhavn, 1810-03-27
Amsterdam d. 17 Martii. Vore Fonds have atter hævet sig noget, formodentlig formedelst de endnu bestandig vedvarende Fredsforhaabninger, eftersom man i Dag igjen paastaaer at have faaet bestemte Efterretninger om en Fransk Parlamentairs Ankomst til de engelske Kyster.
Nyeste Skilderie af Kiøbenhavn, 1810-03-27
Amsterdam d. 17 Martii. Efter den definitive Regulering af vore Anliggender med Frankrige formeres et ganske nyt Ministerium i vort Kongerige, der tildeels kommer til at bestaae af Franske.
Nyeste Skilderie af Kiøbenhavn, 1810-03-27
J en Skrivelse fra Alexander Cochrane til en Ven i Edinburgh, dat. d. 24 Dec., berettes, at man var færdig med Tilberedelserne til Angrebet paa Guadeloupe, som med det første vilde finde Sted. Man paastaaer, at Lord Collingwood d. 24de Febr. havde Touloner Flaaden i Sigte og at Nattens Nærmelse en hindrede ham fra at begynde en Fægtning. Admiral Marrin med Canopus, Reuva, og et andet Linieskib tilligemed the Volontaire, Apolle og Topase vare Avantgarden af den Engelske Flaade, og d. 24de saa nær at de kunde vexle Skud.
Nyeste Skilderie af Kiøbenhavn, 1810-03-27
Stockholm d. 16 Martii. Priserne paa Livets første Fornødenheder ere overordentlige høie her. En Favn Brænde koster 18 Rdlr. Rigsg., en Tønde Rug 9 Rdlr., en Tønde Byg 6 Rdlr., en Tønde Hvede 11 a 12 Rdlr., et Lpd. Smør 9 Rdlr. 8 s., et Lpd. Kjød 7 Rdlr. 24 s., en Snees Æg 1 Rdlr. 32 s.
Nyeste Skilderie af Kiøbenhavn, 1810-03-27
J Stockholm ere to anseete Tydske, den ene en Baron og den anden en Doctor Juris, nyligen af Politiet blevne forviste Byen som falske Spillere. De have forstaaet at forskaffe sig Adgang i de fornemste Huse. - Sammesteds døde nylig en FruWorster, 88 Aar gammel, hvis Moder, Margr. Luther, i femte Led nedstammede fra Tydsklands udødelige Reformator. Med Kongeriget Bayern forenes hele Beyreuth, istedet for det før hedte at kun en Deel deraf skulde tilfalde dette Kongerige, men dog skulle Førsten af Schmühl (Davoust) have Domainerne. Paa Grændserne af Ansbach ad Schwaben til finde ingen Forandringer Sted.
Nyeste Skilderie af Kiøbenhavn, 1810-03-27
Kongen af Vestphalen er reist til Paris.
Nyeste Skilderie af Kiøbenhavn, 1810-03-27
J München, hvor den unge Franske Keiserinde paa sin Gjennemreise vil opholde sig i 2 Dage, føies Anstalter til Jlluminationer. Den 9 Martii frasagde sig Erkehertuginde Lovise, efter gammel Vedtægt, høitideligen alle Fordringer paa den Østerrigske Trone. Den 11 fandt Formælingen og d. 13 Afreisen Sted. For Førsten af Neuschetel er et Portrait af Keiser Franz færdigt, som Keiseren vil forære denne Første til at bære paa Kjolen. Det er heelt indfattet med Brillanter, og har oven paa en Krone af en eneste Steen. Det vurderes for 1770,000 Fl. Aldrig have de udenlandske Tidender talet saa meget om Brillanter som i denne Tid. Man foler sig ordentlig hentryllet i Feernes Rige, hvor Øiet overalt blændes af Diamanternes rindrende Straaleglands. Saaledes vurderer man de Brillanter, som man paa Ballet i Anledning af den unge Franske Keiserindes Formæling i Wien saae samlede, for 200 Mill. Gylden. - Overalt synes den Pragt, der baade i Østerrige og Frankrige finder Sted i Anledning af denne vigtige Begivenhed, at overgaae alt hvad man i ældre og nyere Tider har kjendt af dette Slags.
Nyeste Skilderie af Kiøbenhavn, 1810-03-27
Keiser Napoleons prægtige Portrait, malet af Casa Nova, er bleven opstillet i Salen i St. Louis i Palais de Justice i Paris. Monarken forestilles staaende indsvøbt i Keiserkaaben og holdende Scepteret. Paa en Hynde sees Verdenskuglen med Korset og Retfærdighedshaanden.
Nyeste Skilderie af Kiøbenhavn, 1810-03-27
De Fremskridt, som de Døvstummes Underviisning har gjort i Frankrige, overgaaer al Forestilling. Hr. Levasseur, Prof. i Musiken i Paris, havde givet en Udlænding, som ikke forstod et eneste Ord Fransk og hvis Sprog han lige saa lidet kjendte, Undervisning i at spille paa Pianoforto. Han gik derpaa videre og prøvede ogsaa at give Døvstumme Undervisning i Musik og i at spille paa Pianoforto. Hr. Sicard understøttede ham med den sædvanlige Jver, og Classen for de skjønne Videnskaber i Jnstitutet i Paris har havt Leilighed til at bedømme det beundringsværdige Held, hvormed dette er skeet. Den har hørt to Døvstumme paa omtrent 15 til 16 Aar opføre forskjellige Stykker med en Præcision, som næsten er ubegribelig, naar man betænker, at Organerne til at skjælne Tonerne og Tidsmaalet mangle dem.
Nyeste Skilderie af Kiøbenhavn, 1810-03-27
J Corsica har man med Held begyndt at dyrke Thee. China trak aarlig for denne Artikel 34 Mill. Livres fra Europa.
Nyeste Skilderie af Kiøbenhavn, 1810-03-27
Opløsningen af Charaden i forrige Numer, er: en Rævesax.
Nyeste Skilderie af Kiøbenhavn, 1810-03-27
Subskriptionen paa dette Blad, som udgives og forlægges af Boghandler Salomon Soldin, modtages hos Bogtrykker Höeckes Enke, i store Helliggeiststrædet Nr. 144. Prisen er 4 Rdlr. for Aargangen paa Trykpapir, som betales hvert Fjerdingaar med 1 Rdlr.
Nyeste Skilderie af Kiøbenhavn, 1810-03-31
Jnden- og udenlandske Efterretninger.